**ΔΗΛΩΣΗ – ΔΙΑΝΟΜΗ ΔΙΔΑΚΤΙΚΩΝ ΣΥΓΓΡΑΜΜΑΤΩΝ (ΕΥΔΟΞΟΣ)**

**ΕΑΡΙΝΟY ΕΞΑΜΗΝΟY ΑΚ. ΕΤΟΥΣ 2020-2021**

Οι δηλώσεις διδακτικών συγγραμμάτων των φοιτητών θα ξεκινήσουν με τη νέα διαδικασία την **Δευτέρα 22 Μαρτίου 2021** και θα ολοκληρωθούν την **Δευτέρα 05 Απριλίου..2021.**

Επισημαίνεται ότι μετά την παρέλευση της ως άνω προθεσμίας **\*δεν\*** θα είναι δυνατό να υποβληθεί καμία νέα δήλωση ή να τροποποιηθεί κάποια ήδη υποβληθείσα.

**Στη δήλωσή τους οι φοιτητές, θα πρέπει να συμπληρώσουν όλα τα απαιτούμενα πεδία της "Υποχρεωτικής Δήλωσης Διεύθυνσης"** και συγκεκριμένα: Οδό, Αριθμό, Ταχυδρομικό Κώδικα, Περιοχή, Καλλικρατικό Δήμο, Περιφερειακή Ενότητα, Χώρα και Σχόλια Παράδοσης, ενώ παράλληλα καλούνται να επικαιροποιήσουν τα στοιχεία επικοινωνίας τους (κινητό τηλέφωνο και e-mail) **για την κατ' οίκον παράδοση των συγγραμμάτων που θα επιλέξουν.**

**Η κατ'οίκον παράδοση των δηλωθέντων συγγραμμάτων από τους εκδοτικούς οίκους, θα ξεκινήσει την Τρίτη 06 Απριλίου 2021 και θα ολοκληρωθεί την Δευτέρα 24 Μαΐου 2021.**

**Ειδικά για το εαρινό εξάμηνο 2020-2021 οι φοιτητές δικαιούνται να παραλάβουν την τρέχουσα περίοδο συγγράμματα για τα μαθήματα εκείνα τα οποία έχουν συμπεριλάβει στη δήλωσή τους είτε στο χειμερινό εξάμηνο 2020-2021 είτε στο εαρινό εξάμηνο 2020-2021, ακόμα και αν έχουν εξεταστεί επιτυχώς σε αυτά, αλλά πάντοτε με την προϋπόθεση να μην έχουν παραλάβει σύγγραμμα για τα εν λόγω μαθήματα.**

**Οι φοιτητές που εισήχθησαν το ακαδημαϊκό έτος 2020-2021 (πρωτοετείς) καθώς και οι φοιτητές του 4ου εξαμήνου που παρακολουθούν πρόγραμμα σπουδών Π.Ε. θα δηλώσουν συγγράμματα (σε αντιστοιχία με την δήλωση μαθημάτων τους) στα μαθήματα που οι κωδικοί τους θα ξεκινούν από γράμματα π.χ. ΒΝΔ 201 Ανατομία ΙΙ, ΒΝΔ 205 Παθολογία Ι κ.α.**

**Όλοι οι υπόλοιποι φοιτητές που παρακολουθούν πρόγραμμα σπουδών Τ.Ε. θα δηλώσουν συγγράμματα (σε αντιστοιχία με την δήλωση μαθημάτων τους) στα μαθήματα που οι κωδικοί τους θα ξεκινούν από αριθμούς π.χ. 602 ΜΕΘΟΔΟΙ ΔΙΔΑΣΚΑΛΙΑΣ, 604 ΝΟΣΗΛΕΥΤΙΚΗ ΔΙΟΙΚΗΣΗ κ.α.**

Επισημαίνεται ότι βάσει της ισχύουσας νομοθεσίας οι φοιτητές που έχουν υπερβεί τα ν+2 έτη σπουδών δεν δικαιούνται δωρεάν διδακτικά συγγράμματα.

**Η επιλογή των συγγραμμάτων** του εκάστοτε εξαμήνου σπουδών γίνεται μέσω ηλεκτρονικού συστήματος στη διεύθυνση: ***http://eudoxus.gr/ ή*** [***www.eudoxus.gr***](http://www.eudoxus.gr)